Na osnovu člana 32. Zakona o javnim nabavkama Bosne i Hercegovine ("Službeni glasnik BiH", broj: 39/14), a nakon provedenog konkurentskog zahtjeva za dostavu ponuda za nabavku roba**: „O-RING Zaptivni prstenovi“** – tender br. KZ 115/17 (pozicija 33. iz Plana nabavki za 2017 godinu), zaključuje se:

**O K V I R N I S P O R A Z U M**

Između:

1. KJKP "Vodovod i Kanalizacija" d.o.o. Sarajevo, ul. Jaroslava Černija broj 8, Sarajevo (u daljem tekstu: ugovorni organ), koga zastupa v.d. direktora Azra Muzur, dipl. inž. građ.

 i

2. **„Industrija 4B“ d.o.o. Kakanj**, ul. Obre bb, 72240 Kakanj, (u daljem tekstu: ponuđač), koga zastupa direktor Husref Bajramović, dipl.ing.

**Član 1.**

Ovim okvirnim sporazumom ugovorne strane regulišu okvirna pitanja vezana za realizaciju nabavke robe: **„O-RING Zaptivni prstenovi“** za koje je proveden konkurentski zahtjev za dostavu ponuda.

Na osnovu ovog okvirnog sporazuma ugovorne strane će zaključiti pojedinačne ugovore kojim će bliže regulisati prava i obaveze za realizaciju ovog okvirnog sporazuma odnosno nabavku čija finansijska vrijednost odnosno period trajanja maksimalno može biti do iznosa i perioda utvrđeneg u članu 3. i članu 4. ovog sporazuma, a što će zavisiti od potreba i interesa ugovornog organa.

Pojedinačne nabavke odnosno ugovor obavezno će biti pod uslovima utvrđenim u tenderskoj dokumentaciji i prihvaćenoj ponudi.

**Član 2.**

Okvirni sporazum se zaključuje sa ponuđačem čija ponuda je izabrana kao najpovoljnija nakon provedenog konkurentskog zahtjeva za dostavu ponuda broj: **KZ 115/17**, objavljenog na portalu Javnih nabavki broj 247-7-1-215-3-168/17 od 15.12.2017.godine.

**Član 3.**

Ukupna vrijednost ovog okvirnog sporazuma bez uključenog poreza na dodanu vrijednost iznosi: **3.749,60 KM** (slovima:trihiljadesedamstotinačetrdesetdevet i 60/100 KM).

**Član 4.**

Okvirni sporazum se zaključuje na period od 12 mjeseci od dana zaključivanja okvirnog sporazuma.

**Član 5.**

Robe koje su predmet okvirnog sporazuma su specificirane prema vrsti, količini i jediničnim cijenama u ponudi ponuđača broj: 19-12/17 od 19.12.2017.godine, koja je sastavni dio okvirnog sporazuma.

**Član 6.**

Odredbe ovog okvirnog sporazuma ne mogu se mijenjati nakon njegovog zaključenja.

**Član 7.**

Ovaj okvirni sporazum primjenjuje se sa danom potpisivanja od obje ugovorne strane.

**Član 8.**

Sve eventualne sporove ugovorne strane će rješavati mirnim putem, a ako u tome ne uspiju, nadležan je sud u Sarajevu.

**Član 9.**

Obavještenje o dodjeli okvirnog sporazuma će se objaviti na Portalu javnih nabavki.

**Član 10.**

Okvirni sporazum sačinjen je u 6 primjeraka, od kojih svaka ugovorna strana zadržava po 3 primjerka.

 **Ponuđač:**  **Ugovorni organ:**

 **v.d. Izvršni direktor**

 **za vodovodni sistem**

\_\_\_\_\_\_\_\_\_\_\_\_\_\_\_\_\_\_\_\_

Salhudin Bakal, dipl.ing.maš.

 **Direktor v.d. Direktor**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Husref Bajramović, dipl.ing Azra Muzur, dipl. inž. građ.

Broj:\_\_\_\_\_\_\_\_\_ Broj:\_\_\_\_\_\_\_\_\_

Datum:\_\_\_\_\_\_\_\_\_\_ Datum:\_\_\_\_\_\_\_\_\_\_